सुपरवाइजर से 26 लाख की धोखाधड़ी मामले में स्टॉफ समेत तीन आरोपी गिरफ्तार
Home/राज्य/छत्तीसगढ़/सुपरवाइजर से 26 लाख की धोखाधड़ी मामले में स्टॉफ समेत तीन आरोपी गिरफ्तार
एक यूपी और दो रायपुर के आसपास के इलाके से ही पकड़ाया
रायपुर: नंदन स्टील कंपनी के सुपरवाइजर से 26 लाख की धोखाधड़ी मामले में पुलिस ने कंपनी के स्टॉफ समेत तीन लोगों को गिरफ्तार किया है. स्टॉफ ने पूरी वारदात की प्लानिंग बनाई थी. पुलिस ने एक को यूपी और दो को रायपुर के आसपास के इलाके से ही पकड़ा गया है.
सूत्रों से मिली जानकारी के मुताबिक ठगी मामले में उस दिन घटना में शामिल आरोपी के पास कैश होने की संभावना है. पुलिस उसकी तलाश कर रही है. गिरफ्तार मास्टरमाइड स्टॉफ को पता था कि सुपरवाइजर कब-कब कारोबारी के यहां पैसे छोड़ने जाता था. उसने यूपी से गिरफ्तार हुए एक आरोपी के साथ मिलकर प्लानिंग बनाई थी. कुछ दिन तक रेकी भी की इसके बाद बाहर से घटना करने के लिए दो लोगों को बुलाया था
सीटीवी फुटेज और मिले सबूतों के चलते पुलिस आरोपियों तक पहुंची. आरोपी घटना को अंजाम देने के बाद शहर से होते हुए भागे थे. वारदात करने के बाद आरोपी तीन चार दिन तक शहर में रुके हुए थे. इसके बाद पकड़े जाने के डर से वो भाग निकले.
पुलिस ने जिन तीन आरोपियों को गिरफ्तार किया है उसमें से एक आरोपी उस ठगी में शामिल था. एक और आरोपी जो घटना में शामिल था जिसके पास ठगी की रकम होने की संभावना है. पुलिस उसकी तलाश कर रही है.
दिल्ली पुलिस स्पेशल सेल द्वारा तीन लोग गिरफ्तार, विस्फोटक उपकरण बरामद